SINOPSI

Quan el Pau arriba a Rocambre no s'imagina que la seva vida farà un gir trepidant que el portarà a sentir un munt de noves emocions. Podrà veure més sovint els seus avis, coneixerà la Clara, despistada, i el David, molt tímid, i es trobarà que aquell poblet, inicialment avorrit, amaga tot de misteris. Què hi fa un cirerer a l'interior d'una casa? Qui és aquest home esquerp i estrany que hi ha acampat al costat? És així com el Pau, la Clara i el David emprendran una investigació carregada d'aventures per tal de descobrir-los.